Šova

Šova (; Shōwa Kichi, ) ir Japānas vissezonas polārstacija Antarktīdā. Izvietota Karalienes Modas Zemes piekrastē, Īstongulas salā Flatveru salu grupā Licova-Holma līča austrumos. Stacija izveidota 1957. gada 29. janvārīMysterious Shadows in Antarctica Starptautiskā ģeofizikas gada programmas ietvaros un nosaukta par godu Šovas ērai (1926–1989), kuras laikā tā dibināta. Kā vissezonas stacija darbojas kopš 1966. gada.Большая советская энциклопедия Сёва (антарктич. научн. станция)

Pirmsākumos stacija sastāvēja no trim ēkām ar kopējo platību 184 m². 2001. gadā stacijā bija 48 ēkas ar kopējo platību 6820 m². Šova, tāpat kā pārējās Japānas polārstacijas, pieder Nacionālajam Polāro pētījumu institūtam (NIPR) un to ekspluatē Japānas Antarktisko pētījumu ekspedīcija (JARE).

Stacijā tiek veiktas pētījumu un novērojumu programmas meteoroloģijā, seismoloģijā, glacioloģijā, ģeoloģijā, bioloģijā un citās nozarēs. Kopš 1970. gadiem Šovas stacijā tiek veikta regulāra atmosfēras augšējo slāņu zondēšana ar raķetēm S-160 un S-210.astronautix.com

 Atsauces 

 Ārējās saites 

 Šovas stacijas tīmekļa kamera
 JARE. Šovas stacija
 StratoCat. Showa Station

Kategorija:Antarktiskās polārstacijas
Kategorija:Japānas polārstacijas
Kategorija:Karalienes Modas Zeme
Kategorija:Starptautiskā ģeofizikas gada polārstacijas